Á níunda tug uppsagna á Akranesi og í Borgarnesi Að minnsta kosti 63 starfsmenn fyrirtækja á Akranesi fengu uppsagnarbréf um síðustu mánaðamót og um 20 í Borgarnesi , samkvæmt heimildum Skessuhorns . Vilhjálmur Birgisson formaður Verkalýðsfélags Akraness segir að þessi tala geti verið hærri hvað fjölda á Akranesi snertir , þar sem að ekki sé víst að allar uppsagnir hafi verið tilkynntar til skrifstofu félagsins . Langflestar eru uppsagnirnar á svæðinu í byggingaiðnaði , en einnig í matvælavinnslu og þjónustustörfum . Auk þessa hafa mjög mörg fyrirtæki brugðið til þess ráðs að stöðva yfirvinnu og semja við starfsmenn um lægra starfshlutfall meðan verstu þrengingarnar í efnahagslífinu ganga yfir . Sjá nánar fréttir í Skessuhorni sem kemur út á morgun .